ตอส ดวล โด้ ตราหมี ฟัด ราชัน ศึกชิงดำแชมเปียนส์ลีก 
ราชันชุดขาว เรอัล มาดริด อดีตแชมป์เจ้ายุโรป 10 สมัย ลุ้น คริสเตียโน โรนัลโด กองหน้าซุปเปอร์สตาร์ชาวโปรตุเกส ฟิตเต็มถังลงล่าตาข่ายเป็นตัวจริง ในศึกยูฟ่า แชมเปียนส์ลีก รอบชิงชนะเลิศ ที่จะดวลกับ ตราหมี แอตเลติโก มาดริด อริร่วมเมืองหลวงสเปน ที่สนามซานซิโร เมืองมิลาน ประเทศอิตาลี คืนนี้ (เสาร์ 28 พ.ค.),เดินทางมาถึงนัดชิงชนะเลิศแล้ว สำหรับศึกฟุตบอลยูฟ่า แชมเปียนส์ลีก ฤดูกาล 2015-16 ซึ่งจะฟาดแข้งกันในคืนนี้ (เสาร์ 28 พ.ค.) โดยจะเป็นศึกสายเลือดและเป็นเกมดาร์บี้แมตช์แห่งกรุงมาดริด เวอร์ชั่นบอลยุโรป ระหว่าง ราชันชุดขาว เรอัล มาดริด รองแชมป์ลาลีกาฤดูกาลล่าสุด และอดีตแชมป์เจ้ายุโรป 10 สมัย ปะทะคู่อริร่วมชาติอย่าง ตราหมี แอตเลติโก มาดริด ที่สนามซานซิโร เมืองมิลาน ประเทศอิตาลี เริ่มแข่งขันเวลา 01.45 น. ถ่ายทอดสดให้ชมทางทรูสปอร์ต 1 และทรูสปอร์ต เอชดี 2,เส้นทางสู่รอบชิงฯของเรอัล มาดริดนั้นกว่าที่พลพรรค ราชันชุดขาว จะสามารถปราบ เรือใบสีฟ้า แมนเชสเตอร์ ซิตี้ ทีมเจ้าบุญทุ่มแห่งเกาะอังกฤษ ลงได้ก็เล่นเอาหืดขึ้นคอ โดยบุกไปยันเสมอแมนฯซิตี้ถึงถิ่น 0-0 ในนัดแรก ก่อนที่จะเปิดรังเบอร์นาบิวเฉือนชนะทีมเรือใบสีฟ้าหวุดหวิด 1-0 ชนิดที่ได้ประตูชัยโทนจากการทำเข้าประตูตัวเองของแฟร์นันโด นักเตะแมนฯซิตี้ ตั้งแต่ต้นครึ่งแรก ทำให้เรอัล มาดริด ทะลุเข้าชิงด้วยสกอร์รวม 2 นัด 1-0 ได้เข้ามาล่าแชมป์ถ้วยใหญ่ยุโรปสมัยที่ 2 ใน 3 ฤดูกาลหลังสุด,ในขณะที่ ตราหมี แอตเลติโก มาดริด ผ่านเข้ามาชิง ด้วยการดับซ่า เสือใต้ บาเยิร์น มิวนิก มหาอำนาจลูกหนังเมืองเบียร์ ในรอบรองชนะเลิศ แม้ว่าสกอร์รวม 2 นัด ทั้งคู่จะเสมอกัน 2-2 แต่เป็น แอตฯมาดริด ที่ผ่านเข้าชิงด้วยกฎประตูทีมเยือน หลังจากบุกไปแพ้บาเยิร์นฯ 1-2 ในเกมตัดเชือก นัดที่ 2 ที่อัลลิอันซ์ อารีนา,ก่อนหน้านี้ เรอัล มาดริด เคยเจอกับ แอตฯมาดริด มาแล้ว ในเกมนัดชิงชนะเลิศยูฟ่า แชมเปียนส์ลีก ฤดูกาล 2013-14 โดยเกม 90 นาที เสมอกัน 1-1 ก่อนที่ราชันชุดขาวจะเอาชนะไปได้ขาดลอย 4-1 ในช่วงต่อเวลาพิเศษ ผงาดคว้าแชมป์ถ้วยใหญ่ยุโรปเป็นสมัยที่ 10,สำหรับความพร้อมของทั้งสองทีมนั้น เรอัล มาดริด ของกุนซือซีเนอดีน ซีดาน จะไม่มีราฟาเอล วาราน ปราการหลังชาวฝรั่งเศส ที่บาดเจ็บกล้ามเนื้อต้นขาซ้ายฉีก ทำให้เซร์คิโอ รามอส จะยืนเซ็นเตอร์ฮาล์ฟคู่กับเปเป้ ทว่ายังมีข่าวดี เมื่อ คริสเตียโน โรนัลโด กองหน้าซุปเปอร์สตาร์ทีมชาติโปรตุเกส จะหายเจ็บฟิตทันลงล่าตาข่ายเกมนี้แน่นอน หลังจากเจ็บเล็กน้อยระหว่างซ้อมเมื่อวันก่อน ทำให้แนวรุกของราชันชุดขาวจะเต็มสูบ 3 ประสาน บีบีซี กาเร็ธ เบล, คาริม เบนเซมา และคริสเตียโน โรนัลโด จะลงสนามกันครบพร้อมหน้า,ทางด้าน ตราหมี แอตฯมาดริด ของ ดีเอโก ซิเมโอเน กุนซือจอมแท็กติกชาวอาร์เจนไตน์ จะจัดผู้เล่นชุดเก่งลงบู๊เต็มพิกัด นำโดย แยน โอบลัค นายทวารจอมหนึบ, ดีเอโก โกดิน, โกเก้, ซาอูล นิเกซ และคู่กองหน้าตัวฉกาจ อังตวน กรีซมันน์ กับเฟอร์นันโด ตอร์เรส
ราชันชุดขาว เรอัล มาดริด อดีตแชมป์เจ้ายุโรป 10 สมัย ลุ้น คริสเตียโน โรนัลโด กองหน้าซุปเปอร์สตาร์ชาวโปรตุเกส ฟิตเต็มถังล่าตาข่ายเป็นตัวจริง ในศึกยูฟ่า แชมเปียนส์ลีก รอบชิงชนะเลิศ ที่จะดวลกับ ตราหมี แอตเลติโก มาดริด คืนนี้
ยูฟ่าแชมเปียนส์ลีก,เรอัล มาดริด,แอตเลติโก มาดริด,ข่าวกีฬา,ข่าว,ไทยรัฐออนไลน์